《席上次韵》
宋代·万俟绍之

东风几度客京华，今日飘零天一涯。
无奈刚肠欺竹叶，幸因清坐对梅花。
更长不觉销银烛，寒峭从教透碧纱。
语到前朝行乐处，绿杨深院是谁家。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。